ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Οκτωβρίου 1982 περί του πίνακα των εγκαταστάσεων στην Ελβετική Συνομοσπονδία που έχουν εγκριθεί για την εξαγωγή νωπών κρεάτων στην Κοινότητα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές των ζώων βοείου και χοιρείου είδους και νωπών κρεάτων προελεύσεως τρίτων χωρών (1), και ιδίως το άρθρο 4 παράγραφος 1 και το άρθρο 18 παράγραφος 1 υπό α και β,

την πρόταση της Επιτροπής,

Εκτιμώντας:

ότι, για να τους επιτραπεί να εξάγουν τα νωπά κρέατα στην Κοινότητα, οι εγκαταστάσεις που ευρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ-

ότι η Ελβετία διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκαταστάσεων στις οποίες επιτρέπεται να εξάγουν νωπά κρέατα στην Κοινότητα-

ότι ένας μεγάλος αριθμός των εγκαταστάσεων αυτών, που αποτέλεσαν αντικείμενο επιτόπιου κοινοτικού ελέγχου, προσφέρουν επαρκείς εγγυήσεις υγιεινής και ότι μπορούν κατόπιν τούτου να γίνουν δεκτές σε έναν πρώτο κατάλογο, που καταρτίζεται σύμφωνα με το άρθρο 4 παράγραφος 1 της εν λόγω οδηγίας, των εγκαταστάσεων από τις οποίες μπορεί να επιτραπεί η εισαγωγή νωπών κρεάτων-

ότι η περίπτωση των άλλων εγκαταστάσεων που προτείνονται από την Ελβετία πρέπει ακόμη να επανεξετασθεί βάσει συμπληρωματικών πληροφοριών σχετικά με το επίπεδο υγιεινής τους και με τις δυνατότητες ταχείας προσαρμογής τους στην κοινοτική ρύθμιση-

ότι, εν τω μεταξύ, για να μη διακοπούν απότομα τα υπάρχοντα ρεύματα συναλλαγών, μπορεί να δοθεί προσωρινά στις εγκαταστάσεις αυτές η δυνατότητα να εξακολουθήσουν να εξάγουν νωπά κρέατα στα Κράτη μέλη που είναι διατεθειμένα να τα δεχθούν-

ότι πρέπει, κατά συνέπεια, να επανεξετασθεί η παρούσα απόφαση και, εν ανάγκη, να τροποποιηθεί-

ότι όσον αφορά την ειδική περίπτωση των ψυκτικών χώρων αποθηκεύσεως τα κοινοτικά πρότυπα προς τα οποία πρέπει αυτές να ανταποκριθούν, αποτελούν προς το παρόν αντικείμενο ορισμένων τροποποιήσεων το τελικό περιεχόμενο των οποίων δεν μπορεί ακόμα να προδικασθεί- ότι πρέπει, συνεπώς, να υπάρξει επιφύλαξη για την περίπτωση αυτή και να αναβληθεί για μεταγενέστερη ημερομηνία κάθε απόφαση σχετικά με τις εγκαταστάσεις αυτές-

ότι πρέπει να σημειωθεί εκ νέου ότι οι εισαγωγές των νωπών κρεάτων υπόκεινται, επίσης, σε άλλες κοινοτικές κτηνιατρικές ρυθμίσεις, ιδίως στον τομέα του υγειονομικού ελέγχου, συμπεριλαμβανομένων και των ειδικών διατάξεων προς όφελος της Δανίας, της Ιρλανδίας και του Ηνωμένου Βασιλείου-

ότι οι προϋποθέσεις εισαγωγής νωπών κρεάτων από τις εγκαταστάσεις που εμφαίνονται στο παράρτημα εξακολουθούν να υπόκεινται στις διατάξεις που έχουν θεσπιστεί στον κτηνιατρικό τομέα καθώς και στις γενικές διατάξεις της συνθήκης- ότι, ιδιαίτερα, η εισαγωγή από τις τρίτες χώρες και η επανεξαγωγή προς άλλα Κράτη μέλη ορισμένων κατηγοριών κρεάτων, όπως τα κρέατα σε τεμάχια λιγότερο από 3 χιλιόγραμμα ή τα κρέατα που περιέχουν υπολείμματα ορισμένων ουσιών, που πρέπει να αποτελέσουν αντικείμενο εναρμονισμένης κοινοτικής ρυθμίσεως, εξακολουθούν να υπόκεινται στην υγειονομική νομοθεσία του εισάγοντος Κράτους μέλους-

ότι, ελλείψει σύμφωνης γνώμης της Μόνιμης Κτηνιατρικής Επιτροπής, η Επιτροπή δεν μπόρεσε να θεσπίσει τα υπό μελέτη μέτρα για το θέμα αυτό, σύμφωνα με τη διαδικασία του άρθρου 29 της οδηγίας 72/462/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι εγκαταστάσεις της Ελβετίας που αναφέρονται στο παράρτημα, εγκρίνονται για την εξαγωγή νωπού κρέατος στην Κοινότητα.

2. Οι εισαγωγές νωπών κρεάτων που προέρχονται από τις εγκαταστάσεις που αναφέρονται στην παράγραφο 1 εξακολουθούν να υπόκεινται στις κοινοτικές διατάξεις που θεσπίστηκαν στον κτηνιατρικό τομέα, ιδίως σχετικά με τον υγειονομικό έλεγχο.

Άρθρο 2

1. Τα Κράτη μέλη απαγορεύουν την εισαγωγή νωπών κρεάτων που προέρχονται από εγκταστάσεις άλλες από αυτές που αναφέρονται στο παράρτημα.

2. Ωστόσο η απαγόρευση που αναφέρεται στην παράγραφο 1 εφαρμόζεται μόνο από την 1η Αυγούστου 1983 στις εγκαταστάσεις που δεν εμφαίνονται στο παράρτημα αλλά έχουν εγκριθεί και προταθεί επίσημα από τις ελβετικές αρχές, την 1η Ιανουαρίου 1982, κατ' εφαρμογή του άρθρου 4 παράγραφος 3 της οδηγίας 72/462/ΕΟΚ, εκτός εάν έχει ληφθεί αντίθετη απόφαση, σύμφωνα με το άρθρο 4 παράγραφος 1 της προαναφερόμενης οδηγίας, πριν από την 1η Αυγούστου 1983.

Ο κατάλογος αυτών των εγκαταστάσεων ανακοινώνεται από την Επιτροπή στα Κράτη μέλη.

Άρθρο 3

Η παρούσα απόφαση εφαρμόζεται από την 1η Ιανουαρίου 1983.

Άρθρο 4

Η παρούσα απόφαση επανεξετάζεται και, ενδεχόμενα, τροποποιείται πριν από την 1η Μαρτίου 1983.

Άρθρο 5

Η παρούσα απόφαση απευθύνεται στα Κράτη μέλη.

Έγινε στο Λουξεμβούργο, στις 18 Οκτωβρίου 1982.

Για το Συμβούλιο

Ο Πρόεδρος

N. A. KOFOED

(1) ΕΕ αριθ. L 302 της 31. 12. 1972, σ. 28.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 "" ID="1.3">I. ΒΟΕΙΟ ΚΡΕΑΣ" ID="1.3">Α. Σφαγεία και εργαστήρια κοπής" ID="1">A 115 - C 227> ID="2">Gustav Spiess> ID="3">9442 Berneck"> ID="1">A 145 - C 267> ID="2">Grieder AG> ID="3">4702 Onsingen"" ID="1.3">Β. Σφαγεία" ID="1">A 102> ID="2">Staedtischer Schlachthof> ID="3">3014 Bern"> ID="1">A 103> ID="2">Staedtischer Schlachthof> ID="3">4000 Basel 25"> ID="1">A 107> ID="2">Staedtischer Schlachthof> ID="3">9015 St. Gallen"> ID="1">A 117> ID="2">Abattoir municipal de Geneve> ID="3">1227 Carouge"> ID="1">A 124> ID="2">Braunwalder AG> ID="3">5610 Wohlen"> ID="1">A 147> ID="2">Staedtischer Schlachthof Luzern> ID="3">6010 Kriens"> ID="1">A 155> ID="2">FF Frischfleisch AG> ID="3">6210 Sursee""> ID="1.3">II.ΧΟΙΡΕΙΟ ΚΡΕΑΣ" ID="1.3">Α. Σφαγεία και εργαστήρια κοπής" ID="1">A 110 - C 250> ID="2">Gebr. Kunz, Fleisch- und Wurst Produktion AG> ID="3">8865 Bilten"> ID="1">A 115 - C 227> ID="2">Gustav Spiess> ID="3">9442 Berneck"> ID="1">A 145 - C 267> ID="2">Grieder AG> ID="3">4702 Onsingen"" ID="2">Β. Σφαγεία" ID="1">A 102> ID="2">Staedtischer Schlachthof> ID="3">3014 Bern"> ID="1">A 103> ID="2">Staedtischer Schlachthof> ID="3">4000 Basel 25"> ID="1">A 107> ID="2">Staedtischer Schlachthof> ID="3">9015 St. Gallen"> ID="1">A 124> ID="2">Braunwalder AG> ID="3">5610 Wohlen"> ID="1">A 130> ID="2">Abattoir municipal de Lausanne> ID="3">1008 Prilly"> ID="1">A 136> ID="2">Micarna AG> ID="3">9602 Bazenheid"> ID="1">A 147> ID="2">Staedtischer Schlachthof Luzern> ID="3">6010 Kriens"> ID="1">A 155> ID="2">FF Frischfleisch AG> ID="3">6210 Sursee"">